“คาร์ ฟอร์ แคช” ตั้งเป้าปี 65 พอร์ตสินเชื่อรถทะลุ 85,000 ล้านบาท
“คาร์ ฟอร์ แคช” ชูกลยุทธ์ “ผลิตภัณฑ์ต้องใช่ ใจต้องมา” ตั้งเป้าปี 65 พอร์ตทะลุ 85,000 ล้านบาท ตอกย้ำผู้นำสินเชื่อเพื่อคนมีรถ ครบทุกเซ็กเมนต์
10 พ.ค. 2565

นายพรเทพ ถิรสุนทรากุล ผู้บริหารสายงานการตลาด ธุรกิจสินเชื่อยานยนต์ ธนาคารกรุงศรีอยุธยา จำกัด (มหาชน) กล่าวว่า “ตลาดสินเชื่อเพื่อคนมีรถยังคงมีแนวโน้มเติบโตต่อเนื่องจากหลายปัจจัย ทั้งความต้องการสินเชื่อที่ยังอยู่ในระดับสูง และนวัตกรรมผลิตภัณฑ์ใหม่ๆ จากผู้ให้บริการสินเชื่อ สำหรับ คาร์ ฟอร์ แคช ซึ่งเป็นแบรนด์ผู้บุกเบิกตลาดรีไฟแนนซ์รถในประเทศไทย เราให้ความสำคัญกับการพัฒนาผลิตภัณฑ์และบริการที่เข้าถึงความต้องการด้านการเงินของคนมีรถในทุกกลุ่ม ขณะเดียวกัน เรายังมุ่งมอบประสบการณ์ที่ดีในทุกจุดของ Customer Journey ซึ่งทำให้ คาร์ ฟอร์ แคช ยังคงครองตำแหน่งผู้นำตลาดมาตลอด 19 ปี ด้วยฐานลูกค้าปัจจุบัน 312,000 ราย และพอร์ตสินเชื่อมูลค่ารวม 80,220 ล้านบาท”ในปี 2565 คาร์ ฟอร์ แคช จะตอกย้ำความเป็นผู้นำตลาดสินเชื่อเพื่อคนมีรถ ด้วยกลยุทธ์ที่ครอบคลุมทั้งด้านผลิตภัณฑ์และการสร้างความผูกพันกับแบรนด์ ในด้านผลิตภัณฑ์ จะเดินหน้าสื่อสารด้านความหลากหลาย ทั้งรูปแบบการผ่อนชำระและกลุ่มเจ้าของรถที่ครอบคลุมทุกเซ็กเมนต์ ส่งมอบบริการที่ง่ายและรวดเร็วยิ่งขึ้น เช่น เงื่อนไขการอนุมัติที่ตอบโจทย์กับสถานการณ์เศรษฐกิจ และสิทธิรับวงเงินเพิ่มสำหรับลูกค้าปัจจุบัน รวมถึงโซลูชันที่เหมาะสมกับลูกค้าแต่ละราย ซึ่งอาศัย Predictive Model ที่ชาญฉลาดและการวิเคราะห์ข้อมูลเชิงลึกที่ทำให้สามารถคาดเดาความต้องการลูกค้าได้อย่างแม่นยำนอกจากนี้ คาร์ ฟอร์ แคช จะเดินหน้าสร้างความผูกพันกับแบรนด์ที่ยั่งยืนกับลูกค้าในหลากมิติ และส่งต่อความช่วยเหลือสู่สังคม โดยจะรุกแคมเปญสื่อสารการตลาดแบบครบวงจรต่อเนื่องตลอดทั้งปี โดยเจาะทุกกลุ่มลูกค้าเป็นครั้งแรก ทั้งลูกค้าปัจจุบัน ลูกค้าเก่า และลูกค้าใหม่ เพื่อตอกย้ำจุดยืนการเป็นสินเชื่อเพื่อคนมีรถทุกคน ควบคู่กับการสร้างประสบการณ์ที่ดี เช่น บริการดิจิทัลที่สะดวกรวดเร็ว และสิทธิประโยชน์ด้านไลฟ์สไตล์บน GO Application by Krungsri Auto รวมถึงสานต่อโครงการ “ถุงเติมรอยยิ้ม (Car4Cash Smile Pack)” ผ่านการผนึกกำลังกับสาขา กรุงศรี ออโต้ ทั่วประเทศในการมอบความช่วยเหลือแก่ชุมชนที่ได้รับความเดือนร้อนจากอุบัติภัยต่างๆ อย่างทันท่วงทีเพื่อสร้างการรับรู้เกี่ยวกับผลิตภัณฑ์ในช่วงไตรมาสสองของปีนี้ คาร์ ฟอร์ แคช ได้รุกแคมเปญสื่อสารการตลาด ‘ดอกเบี้ยเบาๆ เริ่มต้นเพียง 0.27% ต่อเดือน’ พร้อมรับความต้องการสินเชื่อในช่วงเปิดภาคการศึกษา ด้วยการตอกย้ำว่าสินเชื่อเพื่อคนมีรถเป็นหนึ่งในทางเลือกที่คุ้มค่าสำหรับหลากหลายโอกาสในชีวิต“ด้วยผลิตภัณฑ์สินเชื่อเพื่อคนมีรถที่ครบวงจรที่สุดในตลาด ตัวเลือกอัตราดอกเบี้ยที่ตอบโจทย์วิถีชีวิตที่ต่างกัน ไปจนถึงขั้นตอนการบริการที่รวดเร็วไร้รอยต่อ เราเชื่อมั่นว่า คาร์ ฟอร์ แคช จะสามารถสนับสนุนคนมีรถในทุกโอกาสทางการเงิน และรับมือกับสถานการณ์ที่ไม่แน่นอนเช่นปัจจุบันได้ โดยตั้งเป้าว่า พอร์ตสินเชื่อในปี 2565 จะเติบโต 6% ด้วยมูลค่ารวม 85,000 ล้านบาท ทำให้ คาร์ ฟอร์ แคช สามารถครองตำแหน่งผู้นำตลาดสินเชื่อเพื่อคนมีรถได้ต่อไป” นายพรเทพ กล่าว